ועדת הפנים ואיכות הסביבה, כנסת 15, פרוטוקול מספר 495, 2002-11-10 11:30

משה גפני: שלום, אני מתכבד לפתוח את ישיבת הוועדה.

משה גפני: על סדר היום הצעת חוק לתיקון פקודת העיריות(מס' 81), מילוי תפקידי מזכיר העירייה, התשס"ג-2002, הכנה לקריאה שנייה ושלישית.

משה גפני: החוק הזה בעיקרו הוא חוק שבא להסדיר את מעמדם של המזכירים ושל המנכ"לים.

משה גפני: אני מבקש מהיועצת המשפטית של הוועדה לקרוא את הצעת החוק.

מירי פרנקל-שור: "הצעת חוק לתיקון פקודת העיריות (מס' 81)(מילוי תפקידי מזכיר העירייה), התשס"ג-2002.

מירי פרנקל-שור: בפקודת העיריות (להלן-הפקודה), אחרי סעיף 169 יבוא: 169א.

מירי פרנקל-שור: (א) מינתה המועצה לפי הוראות סעיף 167(א) מנהל כללי, ימלא הוא את תפקידי המזכיר ויהיו נתונות לו לצורך זה הסמכויות הנתונות למזכיר לפי הוראות פקודה זו; הוראה זו לא תחול מקום שמינה השר מזכיר לפי הוראות סעיף 169.

מירי פרנקל-שור: (ב) לא מונה מזכיר או מנהל כללי לפי הוראות סעיף 167 ולא מונה מזכיר לפי הוראות סעיף 169, תמנה המועצה לתקופה של תעלה על שלושה חודשים אדם ראוי מבין עובדי העירייה שימלא את תפקיד המזכיר; במילוי תפקידיו כמזכיר, יהיו נתונות לו הסמכויות הנתונות למזכיר לפי הוראת פקודה זו.

מירי פרנקל-שור: "

משה גפני: הייתה לקונה בחוק בעידן החדש או בשנים האחרונות כאשר העיריות והמועצות המקומיות הכניסו מנכ"לים.

יחזקאל לביא: או הפכו את משרות המזכיר למשרות מנכ"ל.

משה גפני: נכון.

משה גפני: ואז הסמכויות הקבועות בחוק לא ניתנו לא למנהל הכללי ולא למזכיר שהפך להיות מנכ"ל.

משה גפני: החוק בא להסדיר את המצב הזה שבו אכן תהיינה סמכויות.

משה גפני: מה קורה במקום של מונה מזכיר או מנהל כללי?

משה גפני: תהיה אפשרות להסמיך לפרק זמן שלא יעלה על שלושה חודשים עד שממנים מזכיר או מנכ"ל, אחד מעובד העירייה שהוא ימלא את התפקידים.

משה גפני: יכול להיות היום מצב שבו לא יהיה מזכיר ולא יהיה מנכ"ל ולא יהיה מי שיהיה מוסמך למלא את התפקידים האלה.

משה גפני: אביטל, האם יש לממשלה התנגדות?

עו"ד אביטל שטרנברג: לא.

משה גפני: האם למרכז השלטון המקומי יש התנגדות?

עו"ד נועה בן אריה: לא.

משה גפני: האם לאיגוד המזכירים והמנכ"לים יש התנגדות?

אריה לוינגר: לא.

אריה לוינגר: אנחנו מברכים על הצעת החוק.

משה גפני: אנחנו עוברים לקריאת סעיף 2.

מירי פרנקל שור: "סעיף 2.

מירי פרנקל שור: בסעיף 170(ב1)(1) לפקודה, אחרי "מהנדס" יבוא "מזכיר".

מירי פרנקל שור: " "סעיף 3.

מירי פרנקל שור: הוראות סעיף 167 לפקודה, כנוסחן בחוק לתיקון פקודת העיריות (מס' 77) התשס"א-2001, הוראות סעיף 169א לפקודה, כנוסחן בסעיף 1 לחוק זה, לא יחולו על מנהל כללי ועל מזכיר המכהנים בתפקידם באותה העירייה ביום פרסומו של חוק זה".

משה גפני: למעשה, זו הוראת מעבר כאשר יש בפועל מנהל כללי או מזכיר כך שהם לא ייפגעו כתוצאה מהחוק הזה, אלא יחולו רק על הבאים אחריהם.

עו"ד נועה בן אריה: האם זה גם במצב שבו שתי הפונקציות נמצאות?

משה גפני: כן, בוודאי.

משה גפני: זו הכוונה.

משה גפני: האם יש הערות?

משה גפני: מי בעד הצעת החוק לקריאה שנייה ושלישית ירים את ידו?

משה גפני: ה צ ב ע ה בעד-2 נגד-אין הצעת החוק אושרה בקריאה שנייה ושלישית.

משה גפני: הישיבה נעולה.